表字

表字，也叫做字，是漢字文化圈裏向傳統浪向勒拉名之外，交自家起个跟本名意義相關个別名。有排人个表字廣爲人知，本名反倒沒啥人曉得，第個稱之爲「以字行」，譬如像孟浩然，伊个名是浩，伊个字叫浩然。

 簡介 
根據記載，古代个辰光，男子勒拉20歲行冠禮（日本、唐代稱爲元服禮）箇辰光取字，女子15歲及笄（日本稱爲或者鐵漿禮）或者許嫁个辰光取字。譬如像項籍，字羽，孔丘，字仲尼，司馬遷字，子長，李白，字太白。

字搭名一般來講是有關係个。譬如像杜甫字子美，甫是古代男子个美稱；韓愈字退之爲互補；杜牧字牧之爲相似；王維字摩詰爲欣賞佛教人物維摩詰而名。另外，還有得拿伯、仲、叔、季加勒字當中表以示排行，譬如孫堅四個兒子（孫策字伯符，孫權字仲謀，孫翊字叔弼，孫匡字季佐）。

根據《禮記•檀弓》裏向个講法，勒拉人成年仔以後，要受到社會高頭个尊重，同輩人直呼其名會顯得不恭敬，隔手需要取一個字，用來勒拉社會浪向搭人家交往个辰光用，表示相互尊重。所以，古人勒拉成年以後，名字只供長輩恩師搭自己稱呼，自稱其名表示謙遜，而字才是用來供社會浪向个人彼此稱呼个。

北齊个顏之推認爲，人名用來區別彼此，字呢是用來體現一個人个德行。大部分人个名搭字勒拉意義高頭都是有關聯的，譬如像嶽飛字鵬舉，關羽字雲長。

字起源於商朝，盛行于周朝，後手來逐漸形成功一種制度。直到近代仍就畀交關知識界搭文化界个人使用，譬如胡適字適之，孫文字載之，蔣中正字介石，毛澤東字潤之。到了現代已經老少有人勒拉日常生活當中使用，但是中國人口現有十三億，同名同姓發生率過高，有排人提議恢復表字制度，有排勒拉文化修養層面搭道德自律角度老嚴格个家庭、宗族、團體搭個人仍就保持搭沿用了表字个傳統。

字也有得一言字（譬如項籍字羽，屈原字原名平）跟三言字个形式（譬如李建成字毗沙門）。最常見个是兩言字。

字个構成个一些形式：
 勒拉字前頭加男子个尊稱“子”字：譬如公孫僑字子產，杜甫字子美。
 勒拉字前頭加排行字表示排行：孔丘字仲尼；也有得只以排行作爲字个：如劉邦字季。

 特點 
先秦女子个字構个成方式搭男子弗大一樣，稱呼女子个辰光是先字後姓，另外有得交關是勒拉姓氏上頭冠以排行字作爲字，譬如季姬（姬姓人家个幼女）、孟姜（薑姓人家个長女）、叔隗（隗姓人家个三女）等。

另外勒拉古文當中，男性名搭字連稱時，習慣浪先稱字後稱名。譬如《史記》中稱呼孔子个阿爸爲“叔梁紇”，其中“叔梁”是字，“紇”是名；女性个完整名則是「字、姓、名」个次序，【季羋稱爲「季羋畀我」，「季」是字，羋姓，「畀我」是名。

 以字行 
以字行是“以字行於世”个意思，是一個關於稱謂个術語。

漢字文化圈當中，中國、朝鮮半島、越南等地个古代人，一般有得“名”有“得字”，「以字行」就是因爲種種原因，多僅稱呼此人的“字”，而不熟悉其“名”。

譬如明朝著名閣臣楊士奇，名寓，字士奇，但是世人通常只曉得其字，所以稱之爲「以字行」《明史•列傳第三十六》。

反例，譬如李白，字太白、“蔣中正”，字“介石”，因名、字都爲世人所熟悉，就不能說是「以字行」。

 著名人物 
管仲、屈原、項羽、伍子胥、房玄齡、薛仁貴、孟浩然、呂洞賓、武平一、程钜夫、羅貫中、劉伯溫、楊士奇、唐伯虎、文徵明、胡雪巖、吳稚暉、林獻堂、蔣百里、劉伯承、 許地山、俞平伯、張靈甫、梁實秋、魏克三、範漢傑等。

 外文之翻譯問題 
勒拉德語當中，「字」被翻譯爲Großjährigkeitsname、Volljährigkeitsname（成年之名字）或者Hofname（禮貌之名）。

 參攷文獻 
 引用 

 書籍 


Category:中文姓名